bluuebunny/crossref_metadata_2025 huggingface dataset:
การทำเข้มข้นน้ำตาลสดโดยกระบวนการออสโมซิสผันกลับ
Authors:   , ซื่อชัยเจริญ ชญานิษฐ์
Published: February 2025

งานวิจัยนี้จัดทำขึ้นโดยมีวัตถุประสงค์เพื่อทำเข้มข้นน้ำตาลสดด้วยกระบวนการออสโมซิสผันกลับ (Reverse osmosis: RO) จึงทำการออกแบบ จัดหาวัสดุอุปกรณ์ เพื่อสร้างเครื่องมือที่รองรับเยื่อกรองชนิดแบบท่อ (Tubular type membrane) โดยให้สามารถใช้ร่วมกับกระบวนการอัลตราฟิลเตรชัน (Ultrafiltration: UF) ซึ่งเป็นการกรองเพื่อกำจัดเชื้อจุลินทรีย์ ซึ่งตามปกติไม่สามารถใช้ได้กับอาหารเหลว โดยมีองค์ประกอบที่สำคัญได้แก่ เยื่อแผ่นแบบท่อ 2 ประเภท (RO และ UF) ปั๊มและระบบท่อ โดยเยื่อแผ่นแบบ RO ทำจากแอซิทิเลตเซลลูโลส ที่ทนความดันได้สูงถึง 300 บาร์ และมีความสามารถในการกักกันเกลือประจุเดี่ยวชนิดโซเดียมคลอไรด์ได้มากกว่าร้อยละ 90 มีฟลักซ์ของสารละลายโซเดียมคลอไรด์เป็น 20 ± 5 ลิตรต่อตารางเมตรต่อชั่วโมงที่ความดันการกรอง 25 บาร์ ในขณะที่เยื่อแผ่นแบบ UF สามารถทนความดันได้สูงถึง 10 บาร์ มีค่าการกักสารที่โมเลกุล (Molecular weight cut off: MWCO) ขนาด 100 กิโลดาลตัน มีฟลักซ์ของน้ำบริสุทธิ์ 80 ± 20 ลิตรต่อตารางเมตรต่อชั่วโมงที่ความดัน 1 บาร์ โดยเยื่อแผ่นแบบท่อทั้ง 2 ชนิดมีขนาดยาว 308 มิลลิเมตร เส้นผ่านศูนย์กลาง 11.5 มิลลิเมตร และ มีพื้นที่การกรอง 0.0111 ตารางเมตรต่อ 1 ท่อ ใช้ polyester non-woven fabric เป็นแผ่นเสริมความแข็งแรง บรรจุในห้องกรองที่ทำด้วยอะคริลิกซึ่งสามารถถอดเปลี่ยนเยื่อแผ่นได้ สำหรับปั๊มเป็นปั๊มที่มีความดันและให้อัตราการไหลสูง โดยปั๊มที่เลือกใช้สามารถให้ ความดันสูงสุดที่ 30 บาร์ และให้อัตราการไหล 15 ลิตรต่อนาที และระบบท่อที่รวมทั้งมาตรวัดความดันและวาล์วต่าง ๆ เป็นเหล็กกล้าปลอดสนิมที่ให้น้ำตาลสดไหลผ่านด้านในเยื่อแผ่นแบบท่อเพื่อสร้างการกรองแบบไหลขวางที่ไม่ก่อให้เกิดเจลหรือเค้กที่ผิวหน้าเยื่อแผ่นซึ่งก่อให้เกิดความต้านทานในการกรอง ปัจจุบันเครื่องมืออยู่ในระหว่างจัดสร้าง นอกจากนี้ได้ทำการทดลองกรองน้ำตาลสดด้วยเยื่อแผ่นอัลตราฟิลเตรชันชนิดเซลลูโลสที่ผ่านการรีเจนเนอเรทแบบแผ่นเรียบขนาดเล็กที่มีพื้นที่การกรอง 45 ตารางเซนติเมตร เพื่อหา MWCO และความดันที่เหมาะสมในการกรองเพื่อลดความขุ่นและจำนวนจุลินทรีย์ที่ก่อให้เกิดการเน่าเสีย โดยแปรเยื่อแผ่น 2 ชนิดที่มี MWCO ขนาด 10 กิโลดาลตัน และ 100 กิโลดาลตัน และความดัน 2 ระดับที่ 1 และ 2 บาร์ พบว่าการกรองน้ำตาลสดผ่านเยื่อแผ่นที่มีขนาด MWCO 100 กิโลดาลตัน มีอัตราเร็วการกรองสูงกว่าการกรองผ่านเยื่อแผ่นที่มี MWCO ขนาด 10 กิโลดาลตัน และที่ความดัน 2 บาร์ให้อัตราเร็วการกรองสูงกว่าที่ 1 บาร์ในเยื่อแผ่นทั้งสองขนาด อย่างไรก็ตามในน้ำตาลสดที่กรองได้ในทุกกรณีไม่พบจุลินทรีย์ (ND) และได้น้ำตาลสดที่ใสกว่า (ค่าการดูดกลืนแสงที่ความยาวคลื่น 570 นาโนเมตร) และมีค่า L* และ b* เพิ่มขึ้นแต่ค่า a* ลดลงเมื่อเทียบกับน้ำตาลสดที่ไม่ผ่านการกรอง
การศึกษาเชิงเปรียบเทียบของสถาปัตยกรรมโครงข่ายประสาทเทียมเชิงลึกในการทำนายแนวโน้มรายวันของอัตราแลกเปลี่ยนคู่เงินดอลลาร์สหรัฐอเมริกากับเยนญี่ปุ่น
Authors:   , ศรีสมพงษ์ บุณยวัส
Published: February 2025

โครงการวิจัย เรื่อง “การศึกษาเชิงเปรียบเทียบของสถาปัตยกรรมโครงข่ายประสาทเทียมเชิง ลึกในการทำนายแนวโน้มรายวันของอัตราแลกเปลี่ยนคู่เงินดอลลาร์สหรัฐอเมริกากับเยนญี่ปุ่น” มีวัตถุประสงค์ คือ เพื่อเปรียบเทียบสถาปัตยกรรม 4 แบบ คือ 1. Feed Forward Neural Network 2. Convolutional Neural Network 3. Long Short-Term Memmory และ 4. Convolutional Long Short-Term Memmory เพื่อประเมินความทนทานของโมเดลคณะผู้จัดทำได้ฝึกสอนแต่ละ โมเดล 10 ครั้งด้วยการเริ่มต้นแบบสุ่ม คณะผู้จัดทำได้ประเมินการทำงานของแต่ละสถาปัตยกรรมทั้ง ในด้านความแม่นยำในการจำแนกและกำไรที่ได้รับทั้งหมดโดยยึดการตัดสินใจของโมเดล โดยทุก สถาปัตยกรรมสามารถให้ผลได้ดีกว่าเทคนิคการเรียนรู้ของเครื่องแบบดั้งเดิมอย่างเช่น random forest และ SVM ในทั้งสองด้าน ซึ่ง CNN แบบ 64 ตัวกรองสามารถให้ผลลัพธ์การทำนายได้ดีที่สุด โดยสามารถทำกำไรได้ 28% โดยประมาณจากกำไรทั้งหมด 93,841 จุดโดยไม่เกิดการขาดทุนในการ ทดลองทั้ง 10 การทดลอง สถาปัตยกรรมที่รองลงมาคือ FFNN ในขณะที่สถาปัตยกรรมอื่น ๆ รวมทั้ง เทคนิคการเรียนรู้ของเครื่องแบบดั้งเดิมที่ถูกทดสอบในโครงการนี้สามารถทำกำไรได้น้อยกว่าหรือเกิด การขาดทุนในบางการทดลอง
ความหลากชนิดของเทอริโดไฟต์ในพื้นที่ชุ่มน้ำบึงสำนักใหญ่ จังหวัดระยอง
Authors:   , พิมลกิตติกุล ฑิติรัตน์
Published: February 2025

เทอริโดไฟต์เป็นพืชที่มีความสำคัญในระบบนิเวศ สามารถเป็นดัชนีบอกความสมบูรณ์ของป่าธรรมชาติ ช่วยดูดซับความชื้นในอากาศ และช่วยยึดดิน ป้องกันการพังทลายของหน้าดินได้เป็นอย่างดี อย่างไรก็ตามพบว่าการศึกษาเทอริโดไฟต์ในพื้นที่ชุ่มน้ำทางภาคตะวันออกยังมีอยู่จำกัด ดังนั้นการศึกษาครั้งนี้มีวัตถุประสงค์เพื่อศึกษาความหลากชนิดและจัดทำแผนที่การกระจายพันธุ์ของเทอริโดไฟต์ภายในพื้นที่ชุ่มน้ำบึงสำนักใหญ่ องค์การสวนพฤกษศาสตร์ระยอง จังหวัดระยอง โดยทำการเก็บตัวอย่างในเดือนกันยายน 2561 และมกราคม 2562 ในเส้นทางศึกษาธรรมชาติ 7 เส้นทาง ตัวอย่างที่ได้นำมาจัดจำแนกชนิดและจัดทำแผนที่การกระจายพันธุ์ โดยใช้โปรแกรม Google Maps เวอร์ชัน 5.13.11 ผลการศึกษาเก็บตัวอย่างได้จำนวน 31 หมายเลข จัดจำแนกได้ 10 วงศ์ 12 สกุล 15 ชนิด จัดเป็นพืชใกล้เคียงเฟิร์น 1 ชนิด คือ Lycopodiella cernua (L.) Pic. Serm. วงศ์ Lycopodiaceae และเฟิร์น 9 วงศ์ 11 สกุล 14 ชนิด วงศ์ที่พบมากสุดคือ Lygodiaceae จำนวน 3 ชนิด สามารถจำแนกเทอริโดไฟต์ตามลักษณะถิ่นอาศัยได้ 3 แบบ คือ เทอริโดไฟต์ที่ขึ้นบนดิน 7 ชนิด เทอริโดไฟต์อิงอาศัย 2 ชนิด และเทอริโดไฟต์ที่มีส่วนรากยึดติดกับดินหรือโคลนใต้น้ำ 6 ชนิด พบ เทอริโดไฟต์หายากและมีปริมาณน้อย 2 ชนิด คือ Ophioglossum lusitanicum subsp. coriaceum (A. Cunn.) R.T. Clausen และ Schizaea digitata (L.) Sw. มีเทอริโดไฟต์เพียงชนิดเดียวที่พบได้ทุกเส้นทางศึกษาและขึ้นอย่างหนาแน่น คือ Lygodium microphyllum (Cav.) R. Br. ทั้งนี้ความหลากชนิดที่แตกต่างกันในแต่ละเส้นทางอาจเป็นผลมาจากสภาพแวดล้อมเฉพาะของแต่ละพื้นที่ สภาพป่าแต่ละบริเวณ รวมถึงการรบกวนจากมนุษย์ ผลการศึกษานี้แสดงให้เห็นว่าต้องมีการอนุรักษ์เทอริโดไฟต์หายากในพื้นที่ชุ่มน้ำแห่งนี้ เพื่อลดความเสี่ยงของการสูญพันธุ์ เช่น ไม่ทำลายถิ่นอาศัย หาแนวทางขยายพันธุ์เทอริโดไฟต์หายาก และควบคุมจำนวนผู้เข้าเยี่ยมชมพื้นที่ชุ่มน้ำบึงสำนักใหญ่ เพื่อลดผลกระทบต่อถิ่นอาศัย ผลการศึกษาทั้งหมดจะส่งไปยังสวนพฤกษศาสตร์ระยองเพื่อนำไปจัดทำเอกสารเผยแพร่ความรู้ต่อไป และตัวอย่างพันธุ์ไม้แห้งได้เก็บรักษาไว้ที่พิพิธภัณฑ์พืชศาสตราจารย์กสิน สุวตะพันธุ์ ภาควิชาพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย
การเตรียมดินกัมมันต์จากเบนโทไนท์ราชบุรีสำหรับการฟอกจางสีน้ำมันไพโรไลซิส
Authors:   , อุดมวิทยานุกูล อริญชัย
Published: February 2025

น้ำมันไพโรไลซิสเป็นน้ำมันที่ผลิตจากชีวมวล และพลาสติก ซึ่งน้ำมันที่ผลิตได้จะมีสีเข้มหรือสีดำ ดังนั้นก่อนที่จะนำไปใช้งานจึงต้องทำการฟอกสีเพื่อกำจัดสิ่งปนเปื้อน และเม็ดสีต่าง ๆ โดยจะใช้ดินกัมมันต์ เป็นตัวดูดซับ งานวิจัยนี้มีวัตถุประสงค์เพื่อศึกษาวิธีการเตรียมดินกัมมันต์จากดินเบนโทไนท์สำหรับการใช้ฟอก สีน้ำมันไพโรไลซิส โดยทำการนำเบนโทไนท์จากจังหวัดราชบุรีมาทำปฏิกิริยากระตุ้นด้วยกรดไฮโดรคลอริก และศึกษาตัวแปรต่าง ๆ ที่มีผลต่อการกระตุ้นดินกัมมันต์ เช่น อัตราส่วนโดยมวลของดินเบนโทไนท์ต่อกรด (1:1, 1:5 และ 1:10) และเวลาในการกระตุ้น (0.5, 1 และ 2 ชั่วโมง) ที่อุณหภูมิ 100 องศาเซลเซียส จากนั้น นำดินกัมมันต์ที่ได้ไปฟอกสีน้ำมันไพโรไลซิสแล้วเปรียบเทียบผลลัพธ์กับน้ำมันดีเซลมาตรฐาน และทำการ วิเคราะห์ค่าคุณสมบัติต่าง ๆ ของดินกัมมันตด์ ้วยเครื่องวิเคราะห์การเรืองรังสีเอกซ์ (XRF) และเครื่องวิเคราะห์ พื้นที่ผิว (BET) พบว่าสภาวะที่กระตุ้นเบนโทไนท์ที่ดีที่สุดคือ อัตราส่วนโดยมวล 1:1 เวลาในการกระตุ้น 1 ชั่วโมง ซึ่งให้ค่าพื้นที่ผิว 140 ตารางเมตรต่อกรัม เมื่อนำดินกัมมันต์ดังกล่าวไปทดลองฟอกสีน้ำมันไพโรไลซิส พบว่าน้ำมันที่ฟอกได้มีสีใกล้เคียงกับน้ำมันดีเซลมาตรฐาน
To implement new standard of after cure tire for motorcycle tire
Authors:   , Lairattanakul Artima
Published: February 2025

The study of the new standard for classifying the motorcycle tires (File Tolerance Product, FTP) including the preparation of the inspectors who classify the tires needs to be studied before implement the new FTP instead of current FTP. Due to this reason, the comparison between the current and new FTP, the collection of the details to adjust new FTP, the preparation for using in the real situation and the training of inspectors about completed new FTP which made the inspectors understood and could use completed new FTP correctly were done. The results of these processes are the addition of the defective tire groups (CQ) in new FTP and the updating of criteria which are used to determine the defect on tire because of the improvement of the rework instruction and the experience of rework operators. This makes the percentage of the gain tires from the classification result of new FTP increases equal to 8 as compared with the current FTP. The training of inspectors about using the new FTP shows that they can use new FTP correctly.
การศึกษาแบคทีเรียที่การย่อยสลายพลาสติกพอลิเอทิลีนเทเรฟทาเลต
Authors:   , พลอยประดับ พีรวิชญ์
Published: February 2025

พลาสติกกำเนิดขึ้นในช่วงศตวรรษที่ 20 เป็นหนึ่งในวัสดุสังเคราะห์ชนิดใหม่ที่มนุษย์คิดค้นขึ้นเพื่อลดข้อจำกัดต่าง ๆ ของวัสดุธรรมชาติ และพัฒนาเป็นผลิตภัณฑ์ในชีวิตประจำวันหลากหลายประเภท พลาสติกพอลิเอทิลีนเทเรฟทาเลตหรือพลาสติก PET เป็นพลาสติกในกลุ่มโพลีเอสเตอร์ซึ่งมีปริมาณการผลิตและใช้เพิ่มสูงขึ้นในแต่ละปี จากการเติบโตของอุตสาหกรรมอาหารและเครื่องดื่มบรรจุภัณฑ์และหีบห่อจากพลาสติก PET ได้รับความนิยมและใช้อย่างแพร่หลายในชีวิตประจำวันเนื่องจากคุณสมบัติของพลาสติกชนิดนี้มีต้นทุนการผลิตถูก น้ำหนักเบา โปร่งใส ทนแรงกระแทกและแรงเฉือนได้ดี ถึงอย่างใดก็ตามปัญหาขยะพลาสติก PET ถือว่าเป็นปัญหาสิ่งแวดล้อมที่ทั่วโลกให้ความสำคัญเป็นอย่างยิ่ง การศึกษาวิจัยเพื่อหาแนวทางในการกำจัดขยะพลาสติก PET หนึ่งในแนวทางนั้นคือการย่อยสลายขยะพลาสติก PET ด้วยจุลินทรีย์โครงการนี้มีจุดประสงค์ในการศึกษาการเจริญของแบคทีเรียที่สามารถย่อยสลายพลาสติกพอลิเอทิลีนเทเรฟทาเลตจากแบคทีเรียที่คัดแยกได้ จากงานวิจัยก่อนหน้านี้จำนวน 3 รหัสได้แก่แบคทีเรียรหัส S3, S4 และ S7 เมื่อนำแบคทีเรียทั้ง 3 รหัส เลี้ยงบนอาหารเลี้ยงเชื้อแข็ง carbon free mineral medium (CFMM) ที่ผสมพลาสติก PET เป็นแหล่งคาร์บอน สามารถคัดแยกแบคทีเรียได้เพิ่มเติม 5 รหัส คือ S3-W, S4-W, S7-W, S7-Y และ S7-LW จากนั้นนำแบคทีเรียรหัส S3, S3-W, S4, S7-W, และ S7-Y มาศึกษาการเจริญในอาหารเลี้ยงเชื้อเหลว CFMM ที่ผสมพลาสติก PET ด้วยวิธีการวัดค่าการดูดกลืนแสงที่ความยาวคลื่น 600 นาโนเมตร ทุก ๆ 24 ชั่วโมง เป็นเวลา 14 วัน พบว่ากราฟการเจริญของแบคทีเรียทั้ง 5 รหัสสามารถแบ่งออกเป็น 2 รูปแบบหลัก ๆ คือ กราฟที่มีช่วงค่าการดูดกลืนแสงที่แปรปรวนและกราฟการเจริญที่มีค่าการดูดกลืนแสงเป็นไปตามทฤษฎีการเจริญ เมื่อศึกษาลักษณะสัณฐานของแบคทีเรียด้วยวิธีการย้อมแกรมและศึกษาใต้กล้องจุลทรรศน์ พบว่าแบคทีเรียทุกรหัสมีแบคทีเรียลักษณะท่อนทั้งแกรมบวกและแกรมลบอาศัยอยู่ร่วมกัน
Gribov Ambiguity
Authors:   , Sainapha Thitipat
Published: February 2025

Gribov ambiguity is a problem that arises when we try to single out the physical gauge degree of freedom in non-Abelian gauge theory by imposing the covariant gauge constraint. Unfortunately, the solution of the gauge constraint is not unique, thus the redundant gauge degree of freedom, called Gribov copies, remains unfixed. One of the traditional methods to partially resolve the Gribov problem is to restrict the space of gauge orbits inside the bounded region known as the Gribov region. The meaning of “partially resolve” is that this procedure can solve only the positivity’s problem of the Faddeev-Popov operator but the Gribov copies are still there. However, on the bright side, the restriction to the Gribov region leads to the modification of the gluon propagator. Additionally, the new form of the gluon propagator yields the violation of the reflection positivity which is considered as the important axiom of the Euclidean quantum field theory. This shows that the gluon field in the Gribov region is an unphysical particle or technically confined. In this review article, we will start by discussing the traditional Faddeev-Popov method and its consequence on the proof of the unitarity of the perturbative Yang-Mills theory. Next, we will discuss the blind spot of the Faddeev-Popov quantization and study the mathematical and physical origin of the Gribov problem. Then, the method of the Gribov restriction will be elaborated. After that, we demonstrate the modification of the gluon field after restricting inside the bounded Gribov region. Finally, we show that the new form of the gluon leads to the violation of the reflection positivity axiom.
การคัดแยกแบคทีเรียกรดแล็กติกเพื่อเพิ่มประสิทธิภาพการหมักไซเลจ
Authors:   , เสือยงค์ พุฒิตา
Published: February 2025

งานวิจัยนี้มุ่งเน้นหาแบคทีเรียผลิตกรดแล็กติกที่มีความสามารถในการเพิ่มประสิทธิภาพการหมักไซเลจหญ้าเนเปียร์ โดยงานวิจัยนี้ใช้ตัวอย่างในการเพื่อการคัดเลือกจำนวน 27 ตัวอย่าง มาเพาะเลี้ยงบนอาหารแข็ง MRS+CaCO₃ พบว่ามีเชื้อเจริญทั้งหมด 140 ไอโซเลต จากนั้นนำมาคัดเลือกต่อโดยศึกษาลักษณะทางสัณฐานวิทยาและการทดสอบทางชีวเคมี พบว่ามีไอโซเลตที่เป็นแกรมบวก และให้ผลทดสอบแคทาเลสเป็นลบทั้งหมด 102 ไอโซเลต นำทั้ง 102 ไอโซเลตมาทดสอบความสามารถในการทนอุณภูมิสูงที่ 45 และ 50 องศาเซลเซียส พบว่าที่ 45 องศาเซลเซียส มีไอโซเลตที่สามารถเจริญได้ จำนวน 45 ไอโซเลต ส่วนที่ 50 องศาเซลเซียสมีเพียง NH6-03 เท่านั้นที่สามารถเจริญได้ จากนั้นนำทั้ง 45 ไอโซเลต และเชื้อเปรียบเทียบ (Lactobacillus casei AN2 และ L. paracasei AN3) ที่สามารถเจริญได้ที่อุณหภูมิ 45 และ 50 องศาเซลเซียสมาทดสอบความทนกรดต่ำ โดยที่ค่าความเป็นกรด-เบส 3 พบว่ามี 22 ไอโซเลต AN2 และ AN3 ที่มีจำนวนโคโลนีมากจนไม่สามารถนับได้ในทุกระดับการเจือจางและจากการวิเคราะห์หาปริมาณกรดรวมทั้งหมดด้วยวิธีการไทเทรต พบว่า ไอโซเลตที่มีปริมาณกรดรวมมากที่สุดคือ ไอโซเลตที่คัดแยกจาก ตัวอย่างไซเลจ (15SS-02) วัดได้ 270 mM ไอโซเลตที่มีความสามารถในการทนอุณหภูมิ 50 องศาเซลเซียส (NH6-03) วัดได้ 180 mM เชื้อเปรียบเทียบ AN2 และ AN3 วัดได้ 250 และ 260 mM ตามลำดับ งานวิจัยนี้ทำให้ทราบถึงคุณสมบัติเบื้องต้นของแบคทีเรียกรดแล็กติกที่จะนำไปใช้ในการเพิ่มประสิทธิภาพการหมักแก่พืชหมักชนิดต่าง ๆ โดยงานวิจัยนี้ได้เลือกไอโซเลตที่จะนำไปทดสอบต่อไป คือ 0.5SML-01, 0.5SML-03, 0.5SML-07, 10SSL-01, 10SS-04, NH3-07, NH3-08, FG-01, 15SS-02 และ NH6-03
ยีสต์ปฏิปักษ์ที่แยกได้จากเมล็ดกาแฟต่อการเจริญและการผลิตสารพิษจากรา
Authors:   , ตองอ่อน พิลัมภา
Published: February 2025

สารพิษจากราเป็นสิ่งปนเปื้อนที่พบได้บ่อยในอาหารและผลผลิตทางการเกษตรรวมถึงเมล็ดกาแฟยีสต์ปฏิปักษ์ได้รับความสนใจใช้เป็นตัวควบคุมทางชีวภาพในการต้านราที่สร้างสารพิษเพื่อลดผลกระทบต่อสุขภาพของผู้บริโภค ในการศึกษานี้มีวัตถุประสงค์เพื่อประเมินความเป็นปฏิปักษ์ของยีสต์ที่แยกได้จากเมล็ดกาแฟ (ไอโซเลต Y08 และ Y20) ต่อการเจริญและการผลิตสารพิษจากราของ Aspergillus carbonarius ที่ผลิตโอคราทอกซิน และ Aspergillus flavus ที่ผลิตอะฟลาทอกซิน ผลการทดสอบพบว่ายีสต์ Y08 และ Y20 สามารถยับยั้งการเจริญและการผลิตสารพิษจากราได้อย่างมีประสิทธิภาพ โดยกลไกที่สำคัญในการยับยั้ง คือการผลิตและปลดปล่อยสารประกอบอินทรีย์ระเหยง่าย ซึ่งจากการทดสอบพบว่า ยีสต์ทั้ง 2 ไอโซเลตสามารถยับยั้งการเจริญของรา (70-80 เปอร์เซ็นต์) และลดการผลิตสารพิษจากราได้เกือบ 100 เปอร์เซ็นต์
การวางนัยทั่วไปของปัญหาวันเกิด
Authors:   , เศรษฐพงษ์ เพ็ญพิชชา
Published: February 2025

ในปีค.ศ. 1939 Richard von Mises ได้ตั้งคำถามที่น่าสนใจว่า “จะต้องมีกลุ่มคนอย่างน้อยกี่คนจึงจะมีโอกาสที่มีคนอย่างน้อย 2 คนเกิดวันและเดือนเดียวกันอย่างน้อย 50%” จนทำให้เกิดคำถามทั่วไปที่ว่า “ในกลุ่มคน n คน ความน่าจะเป็น ที่จะมีคนอย่างน้อย 2 คนเกิดวันและเดือนเดียวกันเป็นเท่าไร” ซึ่งคำถามดังกล่าวเรียกว่า “ปัญหาวันเกิด” จากนั้น ได้มีนักคณิตศาสตร์หลายท่านขยายปัญหาดังกล่าว โดยหาความน่าจะเป็นที่มีคนอย่างน้อย m คนจากกลุ่มคน n คนเกิดวันและเดือนเดียวกัน โดยที่2 ≤ m ≤ 5 ในโครงงานนี้เราจะขยายปัญหาวันเกิด โดยหาความน่าจะเป็นที่ในกลุ่มคน n คน จะมีคนอย่างน้อย m คนเกิดวัน และเดือนเดียวกัน เมื่อ 2 ≤ m ≤ n และประมาณค่าความน่าจะเป็นที่ได้ด้วยการแจกแจงปัวซง
สีย้อมสไตริลสำหรับเป็นตัวรับรู้น้ำตาล
Authors:   , ไพศาล ณัฐสิริ
Published: February 2025

โรคเบาหวานมีลักษณะเฉพาะคือระดับน้ำตาลในเลือดที่สูงผิดปกติ การควบคุมระดับน้ำตาลในเลือดเป็นสิ่ง สำคัญในการควบคุมโรค ในงานวิจัยนี้ผู้วิจัยสนใจที่จะพัฒนาสีย้อมสไตริลที่มีหมู่บอรอนิกแบบใหม่เพื่อใช้เป็น ตัวตรวจวัดระดับน้ำตาลโดยอาศัยหลักการของปฏิกิริยาระหว่างหมู่บอรอนิกและหมู่ไดออลที่ทำให้เกิดการ เปลี่ยนแปลงของสีย้อมซึ่งส่งผลต่อคุณสมบัติการเรืองแสงในฟลูออเรสเซนส์และการดูดกลืน แสงยูวี-วิสิเบิล นอกจากนี้หมู่บอรอนิกยังสามารถเกิดปฏิกิริยากับไฮโดรเจนเพอร์ออกไซด์ (H₂O₂) ดังนั้นสีย้อมสไตริลที่มีหมู่ บอรอนิกยังสามารถใช้ตรวจวัด H₂O₂ ได้ และสามารถประยุกต์ใช้สำหรับตรวจวัดระดับน้ำตาลกลูโคสทางอ้อม โดยตรวจวัดจาก H₂O₂ จากปฏิกิริยาออกซิเดชันของกลูโคสโดยเอนไซม์กลูโคสออกซิเดส ผู้วิจัยได้สังเคราะห์สี ย้อมสไตริลที่มีหมู่บอรอนิกมีร้อยละของผลได้อยู่ที่ 28 ยืนยันโครงสร้างโดยใช้เทคนิค 1H NMR และ MALDITOF MS การทดสอบเบื้องต้นกับน้ำตาลพบการเปลี่ยนสีและการเรืองแสงภายใต้แสงธรรมชาติและแสงยูวี และจากเทคนิค MALDI-TOF MS บ่งชี้ให้เห็นว่าเกิดปฏิกิริยาระหว่างสีย้อมสไตริลที่มีหมู่บอรอนิกและน้ำตาล จริง อย่างไรก็ตามเมื่อตรวจวัดที่ความเข้มข้นต่ำ การเปลี่ยนแปลงของการดูดกลืนแสงและการเรืองแสงไม่ ชัดเจนเพียงพอต่อการตรวจวัดน้ำตาลเนื่องจากเกิดการเสียสภาพของสีย้อมเมื่ออยู่ในภาวะที่มีบัฟเฟอร์ ต่อมา ได้พัฒนาวิธีการตรวจวัดน้ำตาลกลูโคสทางอ้อมผ่าน H₂O₂ โดยเริ่มจากการตรวจวัด H₂O₂ กับสีย้อมสไตริลที่มี หมู่บอรอนิก จากกราฟความสัมพันธ์เชิงเส้นระหว่างความเข้มข้นของ H₂O₂ และสัญญาณฟลูออเรสเซนส์ที่ 560 nm ที่วัดโดยใช้เครื่องฟลูออเรสเซนส์สเปกโตรโฟโตมิเตอร์พบว่ามีช่วงความเป็นเส้นตรง (r² = 0.9912) ในช่วงความเข้มข้นของ H₂O₂ ระหว่าง 0-25 μM และขีดจำกัดของการตรวจวัด (LOD) เท่ากับ 0.03177 μM หรือ 31.8 nM นอกจากนี้กราฟความสัมพันธ์เชิงเส้นระหว่างความเข้มข้นของ H₂O₂ และค่าการดูดกลืนแสงที่ ได้จากยูวี-วิสิเบิล สเปกโตรโฟโตมิเตอร์ (A₅₀₀/A₃₉₀) มีช่วงความเป็นเส้นตรง (r² = 0.9921) ในช่วงความ เข้มข้นของ H₂O₂ ระหว่าง 0-50 μM และขีดจำกัดของการตรวจวัด (LOD) เท่ากับ 0.10093 μM หรือ 101 nM นำสภาวะที่ได้ไปใช้ในการตรวจวัดน้ำตาลกลูโคสทางอ้อมหลังจากที่เกิดปฏิกิริยาออกซิเดชันของกลูโคสที่ เร่งด้วยกลูโคสออกซิเดสและได้ผลิตภัณฑ์ H₂O₂ จากผลการทดลองด้วยเทคนิคฟลูออเรสเซนส์และยูวี-วิสิเบิล สเปกโตรโฟโตเมตรีแสดงให้เห็นว่าเมื่อความเข้มข้นของน้ำตาลกลูโคสเพิ่มขึ้นสัญญาณที่ได้ก็สูงขึ้นด้วย และ สามารถประมาณค่า LOD ได้ไม่เกิน 1 μM ซึ่งเป็นความเข้มข้นที่ต่ำกว่าระดับกลูโคสในเลือดและปัสสาวะ ด้วย เหตุนี้จึงเชื่อว่าน่าจะสามารถนำสีย้อมสไตริลที่มีหมู่บอรอนิกเพื่อไปประยุกต์ใช้ในการตรวจวัดน้ำตาลกลูโคสใน ตัวอย่างจริงได้
การผลิตฟิล์มคอมโพสิตของพูลลูแลนและสารสกัดจากสมุนไพรเพื่อยับยั้งการเติบโตของแบคทีเรีย
Authors:   , รัตนะหัสดิน ณัฐพัชร
Published: February 2025

การนำสารสกัดสมุนไพรมาประยุกต์ใช้ในรูปแบบฟิล์มเป็นผลิตภัณฑ์รูปแบบใหม่ที่ทั่วโลกเริ่มให้ความสนใจ ซึ่งพูลลูแลนเป็นพอลิเมอร์ชีวภาพที่เหมาะสำหรับการขึ้นรูปฟิล์มและมีความปลอดภัยต่อผู้บริโภค ในการศึกษานี้ได้ทำการสกัดสารสกัดหยาบจากสมุนไพร 2 ชนิด ได้แก่ ใบสาบเสือ (Chromolaena odorata (L.) R.M. King & H. Rob.) และต้นตะไคร้ (Cymbopogon citralus (DC.) Stapf) ด้วย 95% เอทานอล เมื่อทดสอบฤทธิ์ยับยั้งการเติบโตของเชื้อแบคทีเรีย Staphylococcus aureus และ S. epidermidis ซึ่งเป็นสาเหตุหนึ่งของการเกิดโรคผิวหนัง พบว่าสารสกัดหยาบจากสมุนไพรทั้ง 2 ชนิดมีฤทธิ์ยับยั้งการเติบโตของเชื้อทดสอบ เมื่อทดสอบหาค่าความเข้มข้นต่ำสุดที่สามารถยับยั้งการเติบโตของเชื้อ (MIC) โดยค่าความเข้มข้นที่มีฤทธิ์ยับยั้งการเติบโตของเชื้อที่ 50% (IC₅₀) ของสารสกัดจากใบสาบเสือต่อเชื้อ S.aureus และ S. epidermidis มีค่าเท่ากับ 11.19 และ 3.03 มิลลิกรัมต่อมิลลิลิตร ตามลำดับ ในขณะที่สารสกัดจากตะไคร้มีค่า IC₅₀ เท่ากับ 11.94 และ 5.11 มิลลิกรัมต่อมิลลิลิตร ตามลำดับ นอกจากนี้มีการศึกษาถึงผลกระทบของความเข้มข้นของพลูลูแลนและกลีเซอรอลต่อคุณลักษณะของฟิล์มที่ผลิตได้โดยพบว่าฟิล์มที่ผลิตจากพูลลูแลนความเข้มข้น 4% (โดยน้ำหนักต่อปริมาตร) ร่วมกับกลีเซอรรอลความเข้มข้น 0.5% (โดยปริมาตรต่อปริมาตร) มีสมบัติความยืดหยุ่นที่ดีกว่าฟิล์มที่เตรียมจากความเข้มข้นอื่นในการศึกษานี้ ดังนั้นจึงสามารถสรุปได้ว่าที่ความเข้มข้นของพูลลูแลนและกลีเซอรอลนี้อาจจะสามารถนำมาใช้ในการเตรียมฟิล์มยับยั้งการเติบโตของแบคทีเรีย ร่วมกับสารสกัดจากใบสาบเสือและต้นตะไคร้ในอนาคตได้
การประเมินปริมาณน้ำที่จำเป็นของพืชในพื้นที่แอ่งน้ำบาดาลระยอง
Authors:   , ก่อเกียรติเจริญ มัญชุภา
Published: February 2025

แอ่งน้ำบาดาลระยอง ตั้งอยู่ทางภาคตะวันออกของประเทศไทย เป็นส่วนหนึ่งของเขตพื้นที่เศรษฐกิจพิเศษ ซึ่งการขยายตัวของเศรษฐกิจและการเพิ่มขึ้นของประชากร ย่อมส่งผลต่อการใช้ทรัพยากรต่าง ๆ ในพื้นที่เพิ่มมากขึ้นตามไปด้วย โดยเฉพาะการใช้น้ำ โดยในพื้นที่ศึกษานี้ พื้นที่ส่วนใหญ่เป็นพื้นที่เกษตรกรรมกว่า 60 เปอร์เซ็นต์ ซึ่งในบางปีเกิดภาวะขาดแคลนน้ำในพื้นที่ ส่งผลให้ภาคเกษตรกรรมได้รับผลกระทบ จึงมีการนำน้ำบาดาลมาใช้ แต่หากใช้ในปริมาณที่มากเกินไป ทำให้น้ำทะเลรุกล้ำได้ ดังนั้นการศึกษาจึงมีวัตถุประสงค์เพื่อประเมินการใช้น้ำของพืชเศรษฐกิจในพื้นที่แอ่งน้ำบากาลระยอง โดยใช้โปรแกรม FAO CROPWAT 8.0 ซึ่งอาศัยข้อมูลสภาพภูมิอากาศ ข้อมูลดิน ข้อมูลพืชและพื้นที่เพาะปลูก ในช่วงปี พ.ศ. 2557-2562 และนำผลการประเมินไปวิเคราะห์หาความสัมพันธ์กับระดับน้ำบาดาลของชั้นน้ำระดับตื้นในพื้นที่ จากการศึกษาพบว่า พืชมีปริมาณการใช้น้ำเฉลี่ย 1,868.08 ล้านลูกบาศก์เมตรต่อปี โดยได้รับน้ำจากฝนใช้การชลประทาน และน้ำบาลดาล โดยปีที่มีความต้องการน้ำเพิ่มเติมมากที่สุดคือปี พ.ศ. 2559 เท่ากับ 1,189.45 ล้านลูกบาศก์เมตร พืชที่มีปริมาณการใช้น้ำและมีความต้องการน้ำเพิ่มเติมมากที่สุดคือ ยางพารา และในช่วงเดือนที่มีปริมาณการใช้น้ำมาก คือ ช่วงเดือนเมษายนถึงเดือนสิงหาคม แต่เดือนที่ต้องการน้ำเพิ่มเติมมากที่สุด คือ เดือนธันวาคม และเดือนที่มีความต้องการน้ำน้อยที่สุด คือ เดือนกันยายนและเดือนตุลาคม โดยในบางปี เดือนดังกล่าวไม่ต้องการน้ำเพิ่มเติมเลย นอกจากนี้ จากข้อมูลระดับน้ำบาดาลตั้งแต่ปี พ.ศ. 2559-2562 พบว่า ระดับน้ำบาดาลเฉลี่ยมีแนวโน้มลดลงโดยสัมพันธ์กับปริมาณฝนใช้การ (R² = 0.617) แต่ไม่เห็นความสัมพันธ์กับความต้องการน้ำของพืชอย่างชัดเจน
คอมโพสิตของนาโนเซลลูโลสและไคโตซานสำหรับกำจัดอาร์เซนิก
Authors:   , สูติพันธ์วิหาร นัยน์ปพร
Published: February 2025

การปนเปื้อนของอาร์เซนิกเป็นสาเหตุหนึ่งของมลพิษในแหล่งน้ำ ที่ส่งให้เกิดผลเสียต่อสุขภาพมนุษย์ ได้ จึงมีความจำเป็นอย่างยิ่งในการกำจัดอาร์เซนิกออกจากน้ำทิ้งอุตสาหกรรม ในงานวิจัยนี้ได้สังเคราะห์ คอมโพสิตของนาโนเซลลูโลสและไคโตซาน สำหรับกำจัดอาร์เซนิก โดยทำการดัดแปรพื้นผิวของเซลลูโลสด้วย 3-mercaptopropyltrimethoxysilane เพื่อเพิ่มประสิทธิภาพในการดูดซับอาร์เซนิก ทำการตรวจสอบการ ดัดแปรผิวเซลลูโลสด้วยเทคนิค FTIR Spectroscopy โดยทำการสังเคราะห์วัสดุดูดซับ 8 ชนิด ได้แก่ NC, MC, NCSH, MCSH, NCCH, MCCH, NCSHCH และ MCSHCH และศึกษาคุณสมบัติทางกายภาพของวัสดุดูดซับ ได้แก่ พื้นผิวของวัสดุดูดซับและความสามารถในการดูดซึมน้ำของวัสดุดูดซับ พบว่าวัสดุดูดซับทั้งหมดสามารถ ดูดซึมน้ำได้ดีและมีค่าเปอร์เซ็นการดูดซับน้ำ (Esr) ในช่วง 500-2500 % เมื่อทำการตรวจวัดประสิทธิภาพของ การดูดซับ As(III) และ As(V) ของวัสดุดูดซับทั้งหมด พบว่ามีเพียงวัสดุดูดซับคอมโพสิต NCCH, MCCH, NCSHCH และ MCSHCH ที่สามารถดูดซับ As(III) และ As(V) โดยมีความจุการดูดซับอยู่ในช่วง 0.8-1.6 และ 4-7 mg/g ตามลำดับ
การพัฒนาระบบดักจับ CO₂ โดยใช้เทคโนโลยีฟลูอิไดเซชัน
Authors:   , เชาวรินทร์ ชูวิช
Published: February 2025

การพัฒนาระบบดักจับก๊าซคาร์บอนไดออกไซด์ตั้งเป้าจะใช้เทคโนโลยีฟลูอิไดเซชันในช่วงการไหลแบบ Circulating-Turbulent Fluidized Bed (CTFB) ด้วยหอดักจับไรเซอร์แบบหลายชั้น สูง 1 เมตร และกว้าง 0.05 เมตร มีการติดตั้งระบบแลกเปลี่ยนความร้อนซึ่งมีหน่วยแลกเปลี่ยนความร้อน ใช้ท่อทองแดงประเภท L ขนาด ¼ นิ้ว จำนวนทั้งสิ้น 66 ท่อ เป็นท่อลำเลียงน้ำหล่อเย็น ในระบบนี้ใช้ตัวดูดซับก๊าซคาร์บอนไดออกไซด์เป็นโพแทสเซียมคาร์บอเนต (K2CO3) ที่โหลดบน แกรมมาอลูมิน่า (γ-Al2O3) ด้วยวิธี Impregnation โดยทำ การศึกษาตัวแปร 3 ตัวที่ส่งผลต่อการดักจับก๊าซคาร์บอนไดออกไซด์ ได้แก่ อัตราการไหลเข้าของแก๊ส, อุณหภูมิของน้ำหล่อเย็น และความเข้มข้นของก๊าซคาร์บอนไดออกไซด์ขาเข้า โดยใช้โปรแกรม LabVIEW สำหรับวัดและประมวลผลการวิเคราะห์ความเข้มข้นและอุณหภูมิของก๊าซคาร์บอนไดออกไซด์จากเซนเซอร์ จากนั้นนำข้อมูลมาวิเคราะห์เพื่อหาประสิทธิภาพและสภาวะที่เหมาะสมในการดักจับก๊าซคาร์บอนไดออกไซด์ จากการทดลองพบว่า การเตรียมตัวดูดซับด้วยวิธี Impregnation สามารถดักจับก๊าซคาร์บอนไดออกไซด์ได้ดีขึ้น, อัตราการไหลเข้าของก๊าซส่งผลต่อการกระจายตัวของตัวดูดซับ, อุณหภูมิน้ำหล่อเย็นส่งผลต่อการเกิดปฏิกิริยาการดูดซับก๊าซคาร์บอนไดออกไซด์ และความเข้มข้นของก๊าซคาร์บอนไดออกไซด์มีผลต่อความสามารถดักจับก๊าซคาร์บอนได- ออกไซด์ อย่างไรก็ตาม ด้วยความเร็วของแก๊สที่ใช้ ฟลูอิไดเซชันที่เกิดขึ้น อยู่ในช่วงการไหลแบบ Bubbling flow regime
การเตรียมนาโนคอมพอสิตฟิล์มของพอลิแล็กทิกแอซิด/พอลิบิวทิลีนแอดิเพต-โค-เทเรฟแทเลตด้วยแฮลอยไซต์นาโนทิวบ์-ซิงก์ออกไซด์นาโนไฮบริด
Authors:   , สุถาลา จิราภา
Published: February 2025

วัตถุประสงค์ของงานวิจัยนี้ คือ การเตรียมฟิล์มนาโนคอมพอสิตของพอลิแล็กทิกแอซิด/พอลิบิวทิลีนแอดิเพต-โค-เทเรฟแทเลต (พีแบต) ด้วยแฮลอยไซด์นาโนทิวบ์และซิงก์ออกไซด์นาโนไฮบริดด้วยกระบวนการหล่อจากสารละลาย โดยอนุภาคนาโนไฮบริดเตรียมได้โดยสังเคราะห์อนุภาคซิงก์ออกไซด์บนพื้นผิวของแฮลอยไซด์ จากการตรวจสอบความเป็นผลึกโดยเครื่องเอ็กซเรย์-ดิฟแฟกซ์โตรมิเตอร์ พบว่าอนุภาคนาโนไฮบริดปรากฏพีกที่แสดงถึงความเป็นผลึกทั้งแฮลอยไซด์และซิงก์ออกไซด์ และการตรวจสอบสัณฐานวิทยาและวิเคราะห์ธาตุเชิงพลังงานด้วยกล้องจุลทรรศน์อิเล็กตรอนแบบส่องกราด ตรวจพบพีกของธาตุซิงก์ ซิลิกอน อะลูมิเนียมและออกซิเจน ซึ่งอาจบ่งบอกได้ว่ามีอนุภาคซิงก์ออกไซด์อยู่บนพื้นผิวของแฮลอยไซด์ จากการทดสอบฟิล์มพอลิเมอร์ผสมของพอลิแล็กทิกแอซิด/พีแบต พบว่าเมื่อเติมพีแบตลงในพอลิแล็กทิกแอซิด ส่งผลให้พอลิเมอร์ผสมมีค่าความทนแรงดึง มอดุลัสของยัง อุณหภูมิเปลี่ยนสภาพแก้วและเสถียรภาพทางความร้อนลดลง ในขณะที่การยืดตัว ณ จุดขาดมีค่าเพิ่มขึ้นเมื่อเปรียบเทียบกับพอลิแล็กทิกแอซิดล้วน โดยพอลิเมอร์ผสมที่อัตราส่วน 80/20 มีการยึดตัว ณ จุดขาดสูงสุด ดังนั้นพอลิเมอร์ผสมนี้จึงถูกเลือกเพื่อนำไปเตรียมฟิล์มนาโนคอมพอสิตกับอนุภาคแฮลอยไซด์นาโนทิวบ์และซิงก์ออกไซด์นาโนไฮบริดที่ปริมาณ 1,3 และ 5 ส่วนโดยน้ำหนักต่อเรซินร้อยส่วน ซึ่งจากการพิจารณาสมบัติเชิงกล พบว่าการเติมแฮลอยไซด์และซิงก์ออกไซด์ในพอลิเมอร์ผสมไม่ส่งผลทำให้สมบัติด้านแรงดึงได้รับการปรับปรุง เนื่องจากการกระจายตัวไม่ดีของอนุภาคแฮลอยไซด์นาดนทิวบ์และซิงก์ออกไซด์นาโนไฮบริดในพอลิเมอร์เมทริกว์ อย่างไรก็ตาม เนื่องด้วยสถานการณ์การแพร่ระบาดของไวรัสโควิด-19 จึงทำให้ไม่สามารถดำเนินงานวิจัยได้ครบตามวัตถุประสงค์ที่ตั้งไว้
การเตรียมขั้วไฟฟ้าวัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีน เพื่อประยุกต์ใช้เป็นตัวเก็บประจุยิ่งยวดด้วยวิธีการขึ้นรูปแบบซิลค์สกรีน
Authors:   , เรืองวงษ์ พงศ์ธร
Published: February 2025

งานวิจัยนี้สนใจศึกษาและเปรียบเทียบความสามารถในกักเก็บประจุไฟฟ้า และประสิทธิภาพในการกักเก็บพลังงานของตัวเก็บประจุไฟฟ้าเคมียิ่งยวด โดยนำวัสดุกราฟีน (graphene) ที่มีความสามารถในการเก็บประจุไฟฟ้าและพอลิเมอร์นำไฟฟ้า เช่น พอลิอะนิลีน (polyaniline) มาเสริมประสิทธิภาพในการกักเก็บพลังงาน และนำมา พัฒนาเป็นตัวเก็บประจุไฟฟ้าเคมียิ่งยวด โดยวัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีนถูกสังเคราะห์โดยวิธีอินซิทูพอลิเมอไรเซชัน โดยองค์ประกอบในการศึกษามุ่งเน้นศึกษาภาวะที่เหมาะสมในการสังเคราะห์วัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีน โดยใช้อัตราส่วนโดยน้ำหนักของกราฟีน เจือไนโตรเจน/ซัลเฟอร์และอะนีลีนมอนอเมอร์ที่แตกต่างกัน ได้แก่ 100:0, 90:10, 80:20, 70:30, 50:50, 30:70 และ 0:100 ตามลำดับ โดยลักษณะสัณฐานวิทยาของวัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีนที่สังเคราะห์ได้ถูกวิเคราะห์ด้วยเทคนิคกล้องจุลทรรศน์แบบส่องกราด พบว่าพอลิอะนิลีนมีลักษณะเป็นแผ่นและเส้นใยเล็ก ๆ กระจายตัวอยู่บนพื้นผิวของกราฟีน และโครงสร้างทางเคมีหมู่ฟังก์ชันทางเคมีของกราฟีน พอลิอะนิลีน และกราฟีนเจือไนโตรเจนและซัลเฟอร์/พอลิอะนิลีนที่ถูกสังเคราะห์ขึ้นนั้นถูกยืนยันด้วยเทคนิคฟูเรียร์ทรานส์ฟอร์ม อินฟราเรดสเปกโทรสโคปี หลังจากนั้นวัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีนนั้นถูกนำไปขึ้นรูปขั้วไฟฟ้าด้วยเทคนิคซิลค์สกรีนเพื่อเปรียบเทียบประสิทธิภาพในการกักเก็บประจุไฟฟ้า โดยจากการวิเคราะห์ สมบัติทางไฟฟ้าเคมีด้วยเทคนิคไซคลิกโวลแทมเมตทรี และเทคนิคกัลวานิคสแตติกชาร์จดิสชาร์จ พบว่าวัสดุเชิงประกอบกราฟีนเจือไนโตรเจนและซัลเฟอร์/พอลิอะนิลีนที่อัตราส่วนกราฟีนเจือไนโตรเจน/ซัลเฟอร์และพอลิอะนิลีนที่ 80:20 ให้ค่าในการกักเก็บประจุไฟฟ้าสูงที่สุด คือ 276 ฟารัดต่อกรัม และให้ค่าความหนาแน่นพลังงานเท่ากับ 138 วัตต์-ชั่วโมงต่อกิโลกรัม และค่าความหนาแน่นของกำลังไฟฟ้าเท่ากับ 1931 วัตต์ต่อกิโลกรัม แสดงให้เห็นว่ามี ความสามารถในการกักเก็บประจุไฟฟ้าได้ดียิ่งขึ้น เนื่องจากการทำงานร่วมกันอย่างมีประสิทธิภาพระหว่างกราฟีนเจือไนโตรเจน/ซัลเฟอร์และพอลิอะนิลีนที่อัตราส่วนที่เหมาะสม
ความหลากชนิดของกล้วยไม้บริเวณทางขึ้นและพื้นที่ลานสนในอุทยานแห่งชาติภูสอยดาว จังหวัดอุตรดิตถ์
Authors:   , ปัญควณิช มนต์สวรรค์
Published: February 2025

กล้วยไม้พืชใบเลี้ยงเดี่ยวเป็นพืชที่มีวิวัฒนาการและการปรับตัวอย่างสูงในหลายรูปแบบ เป็นพืชที่มีความสำคัญทางเศรษฐกิจ นอกจากนี้ยังสามารถใช้เป็นตัวบ่งชี้สุขภาพของระบบนิเวศได้อีกด้วย โดยในประเทศไทยนั้นได้มีการศึกษาเกี่ยวกับกล้วยไม้ในหลายพื้นที่ และในบางพื้นที่ก็ได้มีการทำการศึกษาไปส่วนหนึ่งแล้วเช่นในพื้นที่ของอุทยานแห่งชาติภูสอยดาว ดังนั้นการศึกษานี้จึงมีวัตถุประสงค์เพื่อศึกษาความหลากชนิดของกล้วยไม้บริเวณทางขึ้นและพื้นที่ลานสนในอุทยานแห่งชาติภูสอยดาว จังหวัดอุตรดิตถ์ โดยทำการเก็บตัวอย่างในเดือนกุมภาพันธ์และเดือนกันยายน 2562 และเดือนมกราคม 2563 พบกล้วยไม้ทั้งหมด 3 วงศ์ย่อย 14 สกุล 21 ชนิด ได้แก่ Cypripedioideae พบ 1 สกุล 1 ชนิด Epidendroideae พบ 8 สกุล 15 ชนิด ไม่สามารถระบุชนิดได้ 2 ตัวอย่าง และ Orchidoideae พบ 5 สกุล 6 ชนิด ไม่สามารถระบุชนิดได้ 1 ตัวอย่าง เป็นกล้วยไม้อิงอาศัย 12 ชนิด กล้วยไม้ดิน 7 ชนิด 2 สกุล กล้วยไม้ขึ้นบนหิน 1 ชนิดและกล้วยไม้อาศัยรา 1 ชนิด โดยสกุลที่พบมากที่สุดคือ Bulbophyllum และ Dendrobium และยังไม่สามารถระบุสกุลหรือชนิดได้อีก 3 ตัวอย่าง การวิเคราะห์ความสัมพันธ์ระหว่างกล้วยไม้กับปัจจัยทางนิเวศ ซึ่งได้แก่ ความสูง เส้นผ่านศูนย์กลางระดับอกของต้นไม้ที่กล้วยไม้อิงอาศัยเจริญอยู่ และเปอร์เซ็นต์การปกคลุมชั้นเรือนยอด พบว่ากล้วยไม้มีความสัมพันธ์กับเส้นผ่านศูนย์กลางระดับอก เช่นเดียวกันกับเปอร์เซ็นต์การปกคลุมชั้นเรือนยอด แต่ไม่มีความสัมพันธ์กับระดับความสูง ผลการศึกษาในครั้งนี้แสดงให้เห็นว่าพื้นที่ของอุทยานแห่งชาติ ภูสอยดาวนั้นมีความอุดมสมบูรณ์และเหมาะแก่การเจริญของกล้วยไม้
การค้นคืนหลายรูปแบบของเพลงไทยจากการร้องและการฮัม
Authors:   , ศิลปพิบูลย์ ขวัญชนก
Published: February 2025

งานวิจัยนี้มีวัตถุประสงค์เพื่อพัฒนาการค้นคืนหลายรูปแบบของเพลงไทยจากการร้องและการฮัมโดยพิจารณาความเหมือนของลักษณะของเสียงที่สกัดได้จากข้อมูลนำเข้า ได้แก่ เสียงร้องหรือเสียงฮัมขณะที่ผลลัพธ์เป็นชุดเพลงต้นฉบับที่ค้นคืนและเปอร์เซนต์ระดับความมั่นใจ เพลงไทยห้าประเภท ได้แก่ พอป ร็อค แจ๊ส ฮิปฮอป และลูกทุ่งประเภทละ50 เพลง ถูกเลือกมาวิเคราะห์ในการศึกษานี้ ลักษณะของเสียงเจ็ดลักษณะได้แก่ เซนทรอยด์ของสเปกตรัม โรลออฟของสเปกตรัม อัตราการข้ามศูนย์ ความกว้างแถบของสเปกตรัมสัมประสิทธิ์เซปสตรัมความถี่เมล การแปลงฟูเรียร์ช่วงสั้นโครมา และรากกำลังสองเฉลี่ย ได้ถูกนำมาใช้วัดความเหมือนระหว่างเสียงร้องหรือเสียงฮัมเทียบกับเพลงต้นฉบับ นอกจากนี้เทคนิคไดนามิกไทม์วอร์ปปิงได้ถูกนำมาใช้เพื่อศึกษาผลกระทบของการประสานจังหวะเพลงในกระบวนการการเปรียบเทียบ ในท้ายที่สุดชุดเพลงต้นฉบับถูกค้นคืนภายใต้การพิจารณาค่าความเหมือนร่วมกับเกณฑ์การยอมรับและเกณฑ์การปฏิเสธที่ให้เปอร์เซนต์ของระดับความมั่นใจ
การวิเคราะห์ไกลโฟเซตด้วยวิธีการวัดสี
Authors:   , มิ่งเจริญ ธนภูมิ
Published: February 2025

ในปัจจุบันมีการใช้สารกำจัดวัชพืชเป็นจำนวนมากในการทำการเกษตร หนึ่งในสารกำจัดวัชพืชที่เป็นที่นิยมใช้อย่างแพร่หลายในหลายประเทศคือ ไกลโฟเซต ซึ่งเป็นสารที่มีความเป็นพิษต่อมนุษย์ และยังตกค้างในดินและน้ำในบริเวณต่างๆ โดยเฉพาะในพื้นที่เกษตรกรรม ดังนั้นจึงมีความจำเป็นในการพัฒนาวิธีการตรวจวัดปริมาณไกลโฟเซตที่ง่าย และสามารถพัฒนาเป็นชุดตรวจวัดได้ ในงานวิจัยนี้วิธีการตรวจวัดเชิงสีสำหรับไกลโฟเซตได้ถูกพัฒนาขึ้น โดยให้ไกลโฟเซตเกิดสารประกอบเชิงซ้อนของไอออนเหล็ก (III) จากนั้นทำการตรวจวัดปริมาณไอออนเหล็ก (III) ที่เหลือด้วยโพแทสเซียม เฟอร์โรไซยาไนด์ ซึ่งเกิดเป็นสารประกอบเชิงซ้อนละลายน้ำของปรัสเซียน บลู ที่มีค่าการดูดกลืนแสงสูงสุดที่ความยาวคลื่น 700 นาโนเมตร โดยขั้นแรกศึกษา pH ที่เหมาะสมของสารละลายผสมไกลโฟเซต เฟอร์ริคคลอไรด์ และโพแทสเซียม เฟอร์โรไซยาไนด์ พบว่า pH 5 เป็น pH ที่เหมาะสมที่สุดสำหรับปฏิกิริยาการเกิดสารประกอบเชิงซ้อนเฟอร์ริค-โพแทสเซียม เฟอร์โรไซยาไนด์ในสารละลายที่มีไกลโฟเซตผสมอยู่ ทำการศึกษาความเข้มข้นที่เหมาะสมของสารละลายเฟอร์ริคคลอไรด์และโพแทสเซียม เฟอร์โรไซยาไนด์ ที่เหมาะสม พบว่าช่วงความเข้มข้นของสารละลายที่เหมาะสมคือ สูงกว่า 1.0 x 10⁻⁴ โมลาร์ แต่ไม่เกิน 1.5 x 10⁻⁴ โมลาร์ สำหรับไกลโฟเซตความเข้มข้น 0.1 – 2.0 ppm สุดท้ายทำการศึกษาความสามารถในการแข่งขันระหว่างการเกิดสารประกอบเชิงซ้อนของไอออนเหล็ก (III) กับไกลโฟเซต และไอออนเหล็ก (III) กับโพแทสเซียม เฟอร์โรไซยาไนด์ โดยใช้เทคนิค UV – Visible spectroscopy พบว่าสารประกอบเชิงซ้อนระหว่างไอออนเหล็ก (III) กับไกลโฟเซตอาจจะเกิดได้ดีกว่าสารประกอบเชิงซ้อนไอออนเหล็ก (III) กับโพแทสเซียม เฟอร์โรไซยาไนด์
การคำนวณการเข้าจับเชิงโมเลกุลระหว่าง มาเลทควิโนนออกซิโดรีดักเตสของเชื้อมาลาเรียกับสารยับยั้ง
Authors:   , วิริยประเสริฐ นิศมา
Published: February 2025

มาเลทควิโนนออกซิโดรีดักเตส (MQO) เป็นเอนไซม์ที่มีความสำคัญต่อการดำรงชีวิตของเชื้อมาลาเรีย แต่ มีการศึกษาวิจัยที่น้อยมาก เอนไซม์นี้จึงเป็นเป้าหมายที่น่าสนใจสำหรับการพัฒนายาตัวใหม่ในการรักษาโรค มาลาเรีย ในงานวิจัยนี้ได้ทำนายโครงสร้างการเข้าจับระหว่างเอนไซม์ MQO กับสารจำนวน 73 ตัว โดยใช้เทคนิค การคำนวณการเข้าจับเชิงโมเลกุลด้วยโปรแกรม AutoDock Vina เพื่อศึกษาหาอันตรกิริยาและวิเคราะห์ เปรียบเทียบหาสาเหตุที่มีเพียงสารยับยั้ง ferulenol เท่านั้นที่มีฤทธิ์ยับยั้งการทำงานของเอนไซม์ MQO ผลการ คำนวณที่ได้พบว่า สารทั้ง 73 ตัวเข้าจับและเกิดอันตรกิริยากับกรดอะมิโนในเอนไซม์คล้ายคลึงทั้งด้านจำนวนและ ชนิดของกรดอะมิโน รวมทั้งมีค่าพลังงานการยึดจับที่ใกล้เคียงกัน ข้อมูลที่ได้แสดงให้เห็นว่าความแตกต่างของฤทธิ์ ทางชีวภาพระหว่างสาร ferulenol กับสารอื่น ๆ ไม่เกี่ยวข้องกับปัจจัยเรื่องอันตรกิริยาระหว่างสารยับยั้งกับ เอนไซม์ แต่น่าจะเกิดมาจากปัจจัยอื่นซึ่งต้องทำการศึกษาต่อไป ข้อมูลที่ได้นี้เป็นประโยชน์ต่อการค้นคว้าและ พัฒนายารักษาโรคมาลาเรียตัวใหม่ที่มีประสิทธิภาพมากขึ้นในอนาคต
การทำนายความหนาและความแข็งแรงของเปลือกไข่ไก่ด้วยวิธีเนียร์อินฟราเรดสเปกโทรสโกปี
Authors:   , ยิ่งโสภณพิทักษ์ ศุกลพัชร
Published: February 2025

เนื่องด้วยบริษัท ซีพีเอฟ (ประเทศไทย) จำกัด (มหาชน) ทำการผลิตและจำหน่ายไข่ไก่และไข่ไก่แปรรูปที่มีคุณภาพ ดังนั้นการควบคุมคุณภาพของไข่ไก่เป็นสิ่งที่สำคัญอย่างมากในอุตสาหกรรมการแปรรูปไข่ไก่ สำหรับการแปรรูปไข่ไก่นั้นการตรวจสอบคุณภาพของเปลือกไข่ไก่จากความหนาและความแข็งแรงของเปลือกไข่ไก่นับมีความสำคัญมาก วิธีการวิเคราะห์คุณภาพของเปลือกไข่นั้นยังเป็นวิธีการที่ทำลายตัวอย่างจึงทำการตรวจสอบโดยการสุ่มตัวอย่างเท่านั้น ซึ่งมีโอกาสสูงที่ไข่ไก่ที่ไม่ผ่านมาตรฐานบางส่วนอาจหลุดเข้าไปในสายการผลิตและก่อเกิดมูลค่าความเสียหายในระหว่างการแปรรูปได้ งานวิจัยนี้สนใจในการประยุกต์เทคนิคเนียร์อินฟราเรดสเปกโทรสโกปีและการคำนวณทางเคโมเมทริกซ์ในการทำนายค่าความหนาและค่าความแข็งแรงของเปลือกไข่ โดยจะศึกษาความสัมพันธ์ของสัญญาณเนียร์อินฟราเรดสเปกตรัมที่ได้จากไข่ไก่ทั้ง 4 ตำแหน่ง (ตำแหน่งด้านป้าน, ด้านแหลมและด้านข้างทั้งสองด้าน) กับค่าความหนาและค่าความแข็งแรงของเปลือกไข่ไก่ที่ได้จากการวัด จากการสร้างแบบจำลองและสมการสอบเทียบโดยใช้วิธีการถดถอยกำลังสองน้อยสุด พบว่าการทำนายค่าความหนาของเปลือกไข่ไก่โดยพิจารณาจากเนียร์อินฟราเรดสเปกตรัมของการวัดทุกตำแหน่งและตำแหน่งด้านแหลม จะมีค่าสัมประสิทธิ์สหสัมพันธ์เท่ากับ 0.9071 และ 0.8857 ตามลำดับ และมีค่าเฉลี่ยของความคาดเคลื่อนเท่ากับ 0.0230 และ 0.0259 ตามลำดับ ในส่วนของการทำนายค่าความแข็งแรงของเปลือกไข่ไก่โดยพิจารณาจากสัญญาณเนียร์อินฟราเรดสเปกตรัมจากทุกตำแหน่งและตำแหน่งด้านป้าน จะมีค่าสัมประสิทธิ์สหสัมพันธ์เท่ากับ 0.7644 และ 0.8440 ตามลำดับ และมีค่าเฉลี่ยของความคาดเคลื่อนเท่ากับ 6.1266 และ 6.7869 ตามลำดับ
การพัฒนาฟองน้ำกำจัดกลิ่นจากยางธรรมชาติ
Authors:   , สุวานิชย์ กฤตวัฒน์
Published: February 2025

กลิ่นไม่พึงประสงค์นับเป็นมลภาวะอย่างหนึ่งที่ก่อให้เกิดความรำคาญและเป็นสิ่งรบกวนผู้ที่อยู่ในบริเวณนั้น ซึ่งกลิ่นอาจใช้เวลานานในการจางหายไป เพื่อทำให้กลิ่นไม่พึงประสงค์จางไวขึ้น งานวิจัยนี้ได้พัฒนาโฟมยางธรรมชาติดูดซับกลิ่นจากยางธรรมชาติเพื่อดูดซับกลิ่นอันไม่พึงประสงค์ อย่างไรก็ตาม การดูดซับกลิ่นจากโฟมยางธรรมชาติเพียงอย่างเดียวมีประสิทธิภาพในการดูดซับสารต่ำ จึงต้องมีการปรับปรุงคุณภาพยางโดยการเติมสารเคมีเข้าไปผสม ในงานวิจัยนี้ยางธรรมชาติถูกออกแบบให้เป็นโฟมยางร่วมกับสาร Trapital ซึ่งเป็นสารที่มีความเป็นมิตรต่อสิ่งแวดล้อม และไม่เป็นอันตรายต่อสิ่งมีชีวิต โดยโฟมยางธรรมชาติถูกออกแบบเป็น 3 ชนิดได้แก่ โฟมยางธรรมชาติ โฟมยางธรรมชาติที่ผสมร่วมกับTrapital ระหว่างขึ้นรูป และโฟมยางธรรมชาติที่แช่ในสารละลาย Trapital 25% โดยน้ำหนัก นำไปทำการทดสอบการดูดซับกลิ่นแอมโมเนียและการนำกลับมาใช้ใหม่ด้วยการล้างน้ำสะอาด ทำให้โฟมยางธรรมชาติแห้งสนิท แล้วนำมาทดสอบการดูดซับกลิ่นแอมโมเนียซ้ำ จากผลการทดลองพบว่าเมื่อเติม Trapital ทำให้โฟมยางสามารถดูดซับกลิ่นแอมโมเนียได้ โดยโฟมยางธรรมชาติที่แช่ในสารละลาย Trapital 25% โดยน้ำหนักสามารถดูดซับกลิ่นได้ดีที่สุด ใช้เวลาเฉลี่ยในการดูดซับกลิ่น 65 วินาที และสามารถนำกลับมาใช้ใหม่ได้ถึง 5 ครั้ง
การดูดซับแก๊สคาร์บอนไดออกไซด์ที่เกิดจากการหมักโดยใช้วัสดุดูดซับจากเส้นใยเซลลูโลส
Authors:   , เปี่ยมดำรงศักดิ์ พัทธวรรณ
Published: February 2025

งานวิจัยนี้มีวัตถุประสงค์เพื่อศึกษาและพัฒนาเส้นใยเซลลูโลส (cellulose fiber) ให้ได้มาซึ่งวัสดุที่ มีความสามารถในการดูดซับแก๊สคาร์บอนไดออกไซด์ที่เกิดจากการหมัก (fermented gas) ได้อย่าง มีประสิทธิภาพ โดยทำการทดลองเปรียบเทียบประสิทธิภาพของตัวดูดซับที่เตรียมได้จากเส้นใยเซลลูโลสและโมเลกุลาร์ซีฟที่มีหมู่ฟังก์ชันเอมีนภายใต้ความดันบรรยากาศ ตัวแปรที่ทำการศึกษาประกอบด้วย ชนิดของวัสดุดูดซับ อัตราส่วนโดยมวลระหว่างเส้นใยเซลลูโลสต่อมีโซพอรัสซิลิกาและโมเลกุลาร์ซีฟ ความเข้มข้นของไอน้ำในแก๊สผสมขาเข้า และอุณหภูมิการดูดซับ จากผลการทดลองพบว่า ที่อุณหภูมิการดูดซับ 70 องศาเซลเซียส ภายใต้ภาวะความเข้มข้นของไอน้ำในแก๊สผสมขาเข้าร้อยละ 0 โดยปริมาตร วัสดุดูดซับมีโซพอรัสซิลิกาและเส้นใยเซลลูโลสที่ตรึงด้วยเตตระเอทิลีนเพนตะมีนร้อยละ 40 โดยน้ำหนัก (40%TEPA/(0.75:0.25)m-SiO₂[subscript](CTAB)) มีความสามารถในการดูดซับแก๊สคาร์บอนไดออกไซด์สูงสุด เท่ากับ 5.136 มิลลิโมลต่อกรัม โมเลกุลาร์ซีฟที่ตรึงด้วยเตตระเอทิลีนเพนตะมีนร้อยละ 40 โดยน้ำหนัก มีความสามารถในการดูดซับแก๊สคาร์บอนไดออกไซด์สูงสุด เท่ากับ 2.300 มิลลิโมลต่อกรัม และภายใต้ภาวะความเข้มข้นของไอน้ำในแก๊สผสมขาเข้าร้อยละ 2 โดยปริมาตร วัสดุดูดซับมีโซพอรัสซิลิกาและเส้นใยเซลลูโลสที่ตรึงด้วยเตตระเอทิลีนเพนตะมีน ร้อยละ 40 โดย น้ำหนัก (40%TEPA/(0.75:0.25)m-SiO₂[subscript]( (CTAB)-sP) มีความสามารถในการดูดซับแก๊สคาร์บอนไดออกไซด์สูงสุด เท่ากับ 5.532 มิลลิโมลต่อกรัม โมเล-กุลาร์ซีฟที่ตรึงด้วยเตตระเอทิลีนเพนตะมีนร้อยละ 40 โดยน้ำหนัก (40%TEPA/(0.75:0.25)m-SiO₂[subscript]((CTAB)-sP) มีความสามารถในการดูดซับแก๊สคาร์บอนไดออกไซด์สูงสุด เท่ากับ 2.789 มิลลิโมลต่อกรัม
การสังเคราะห์อนุภาคทองนาโนด้วยวิธีการทางชีวภาพโดยใช้ เชื้อรา Aspergillus niger
Authors:   , แซ่โกว ฉัตรวรเชษฐ์
Published: February 2025

อนุภาคทองคำนาโน (gold nanoparticle ; AuNP) คือ อนุภาคของทองคำที่มีขนาดตั้งแต่ 1-100 นาโนเมตร และในปัจจุบันพบว่าการสังเคราะห์อนุภาคทองคำนาโนทางชีวภาพเป็นที่นิยมอย่างมาก เนื่องจากเป็นวิธีการสังเคราะห์อนุภาคทองคำนาโนโดยใช้เอมไซม์และเมทาบอไลต์ของสิ่งมีชีวิตไม่ว่าจะเป็นแบคทีเรีย ราหรือพืช ทำให้ในกระบวนการสังเคราะห์อนุภาคทองคำนาโนไม่มีการปนเปื้อนหรือตกค้างของสารเคมีในสิ่งแวดล้อมและในอนุภาคทองคำนาโนที่สังเคราะห์ได้ ดังนั้นอนุภาคทองคำนาโนที่สังเคราะห์ได้จึงมีความเป็นพิษน้อยและปลอดภัยสำหรับการนำไปประยุกต์ใช้กับสิ่งมีชีวิต ซึ่งในงานวิจัยนี้ผู้ทำงานวิจัยมีจุดประสงค์เพื่อสังเคราะห์อนุภาคทองคำนาโนจากเชื้อรา Aspergillus niger MSCU 0361 และศึกษาผลของสภาวะความเป็นกรด-ด่างที่แตกต่างกันในการสังเคราะห์อนุภาคทองคำนาโนในสารละลาย acetate buffer และในน้ำ โดยผลการศึกษาพบการดูดกลืนแสงที่ช่วงความยาวคลื่น 530-560 นาโนเมตร ของสารละลายซึ่งเป็นผลมาจากคุณสมบัติการดูดกลืนแสงที่จำเพาะของอนุภาคทองคำนาโนและผลจากการตรวจวิเคราะห์รูปร่างและการกระจายตัวของอนุภาคทองคำนาโนด้วยกล้องจุลทรรศน์แบบส่องผ่าน (TEM) พบว่าอนุภาคทองคำนาโนที่ได้จากการสังเคราะห์ในน้ำมีรูปร่างทรงกลม สามเหลี่ยมและรูปร่างไม่แน่นอน และมีการกระจายตัวอย่างไม่เป็นระเบียบ ซึ่งแตกต่างกับอนุภาคทองคำนาโนที่สังเคราะห์ได้จากสารละลาย acetate buffer ที่พบรูปร่างส่วนใหญ่เป็นทรงกลมและมีการเกาะกลุ่มกันของอนุภาคทองคำนาโน ส่วนการวิเคราะห์ขนาดของอนุภาคทองคำนาโนด้วยวิธี DLS (Dynamic Light Scattering) พบว่าอนุภาคทองคำนาโนที่สังเคราะห์ได้ในสารละลาย acetate buffer และในน้ำ มีขนาดเฉลี่ยเท่ากับ 63.13 นาโนเมตรและ 90.07 นาโนเมตร ตามลำดับ ในส่วนการทดลองเพื่อศึกษาความสามารถในการเป็นตัวเร่งปฏิกิริยารีดักชั่น resazurin ให้เป็น resorufin ของอนุภาคทองคำนาโนที่สังเคราะห์ได้จาก A. niger MSCU 0361 พบว่าอนุภาคทองคำนาโนที่สังเคราะห์ได้มีแนวโน้มที่จะสามารถเร่งปฏิกิริยารีดักชั่น resazurin ให้กลายเป็น resorufin ได้ จากการตรวจสอบปริมาณ resorufin ที่เพิ่มขึ้นภายในสารละลายด้วยการวัดค่าการดูดกลืนแสงของ resorufin ที่ 570 นาโนเมตร ด้วยเทคนิค UV-visible spectrometry ผลการทดลองทั้งหมดในงานวิจัยนี้แสดงให้เห็นว่าเชื้อรา A. niger MSCU 0361 สามารถสังเคราะห์อนุภาคทองคำนาโนได้และอนุภาคทองคำนาโนที่ได้จากการสังเคราะห์ในสารละลาย acetate buffer และในน้ำมีความแตกต่างกัน อีกทั้งอนุภาคทองคำนาโนที่สังเคราะห์ได้ยังมีแนวโน้มที่จะสามารถนำไปใช้เป็นตัวเร่งปฏิกิริยาการรีดักชั่นได้อีกด้วย อย่างไรก็ตามเพื่อยืนยันความสามารถในการเป็นตัวเร่งปฏิกิริยาและทราบถึงกลไกลการเร่งปฏิกิริยาของอนุภาคทองคำนาโนควรมีการศึกษาต่อไปในอนาคต
Bioponic Innovation for Waste-to-Crop: Effects of Phosphorus and COD Concentrations on Microbial Community and Plant Productivity
Authors:   , Amnuaychaichana Suchana
Published: February 2025

Bioponic systems is the combination of the organic waste compost with a closed recirculating hydroponic system to recover nutrients from organics fertilizer instead of hydroponic inorganic solutions. In bioponic systems, microorganisms transform organics nutrients to the bioavailable forms for plant use. This study investigated the microbial communities using Next – Generation Sequencing and examined the linking of microbial abundance to phosphorus and chemical oxygen demand (COD) by planting Romaine lettuce (Lettuca sativa, 18 plants/system) with chicken manure compost (250, 375, and 500 grams) in bioponic systems. From all of the experiments, the chicken manure loading rate of 500 g/18 plants (phase 2) had the highest phosphorus use efficiency (23.2%) and the highest plant dry weight (112.8 g/18 plants). The amount of chicken manure loadings (250 – 500 g) did not make different the total phosphorus concentration, the COD concentration and temperature in the long term. COD and phosphate concentrations were positively correlated (r=0.7177) as same as COD and total phosphorus concentration (r=0.6984). Furthermore, this study found the Actinobacteria (baterial phylum), WD2101_soil_group (bacterial family), Nocardiopsis, and Gemmata that were the dominant bacterial genera in bioponic system. These bacteria could facilitate phosphorus solubilization. This study also found JG30-KF-CM45 that was the dominant bacterial family in the water and the compost in chicken manure. It can degrade the organic carbon. The result of this study can improve the performance of chicken manure based bioponic systems for planting lettuce.
การคัดเลือกแบคทีเรียที่ช่วยส่งเสริมความสัมพันธ์แบบไมคอร์ไรซาจากดินไร่อ้อย
Authors:   , จันทร์บาง ทัดดาว
Published: February 2025

การเพิ่มผลผลิตทางการเกษตรโดยอาศัยจุลินทรีย์วิธีการหนึ่งคือ การนำแบคทีเรียที่ส่งเสริมการเจริญเติบโตของพืช (PGPB) และมีคุณสมบัติสนับสนุนการอยู่ร่วมกันแบบพึ่งพาอาศัยระหว่างราอาร์บัสคูลาร์ไมคอร์ไรซากับพืช (MHB) มาผสมรวมกับหัวเชื้อราอาร์บัสคูลาร์ไมคอร์ไรซา เพื่อส่งเสริมความสัมพันธ์ระหว่างรากับพืช ส่งผลให้พืชมีการเจริญเติบโตและทนต่อสภาวะที่ไม่เหมาะสมได้ดีขึ้น การศึกษานี้จึงมุ่งเน้นการคัดเลือกแบคทีเรียที่มีคุณสมบัติดังกล่าว โดยแยกแบคทีเรียจากสปอร์ราอาร์บัสคูลาร์ไมคอร์ไรซาแบบ glomoid ที่พบในดินไร่อ้อยจำนวน 3 แปลง ในจังหวัดนครปฐม โดยสามารถแยกแบคทีเรียได้จำนวน 38 ไอโซเลท และได้ทำการทดสอบลักษณะการเป็น PGPB ได้แก่ การสร้างฮอร์โมนพืชในกลุ่มออกซิน (indole-3-acetic acid: IAA) การสร้างแอมโมเนียม การสร้างสารในกลุ่ม siderophore การละลายฟอสเฟต และการสร้างไบโอฟิล์ม พบว่าแบคทีเรียแต่ละไอโซเลทมีลักษณะของการเป็น PGPB ที่แตกต่างกัน โดยแบคทีเรียที่มีลักษณะการเป็น PGPB อย่างน้อย 4 ลักษณะ มีจำนวน 14 ไอโซเลท (36.84 เปอร์เซ็นต์ของแบคทีเรียทั้งหมดที่แยกได้) แบคทีเรียที่สามารถสร้าง IAA มีปริมาณสูงที่สุดคือไอโซเลท NP204 ที่ปริมาณ 51.44±1.75 ไมโครกรัมต่อมิลลิลิตร แบคทีเรียที่สามารถสร้างแอมโมเนียได้ความเข้มข้นสูงที่สุดคือไอโซเลท NP312 ที่ความเข้มข้น 105.76±5.98 ไมโครโมลต่อมิลลิลิตร แบคทีเรียที่สามารถสร้างสารกรดซาลิซิลิคซึ่งเป็นสารในกลุ่ม siderophore ได้สูงที่สุดคือไอโซเลท NP115 ที่ความเข้มข้น 228.82±3.12 ไมโครโมลต่อมิลลิลิตร แบคทีเรียที่มีค่าของดัชนีการละลายฟอสเฟตสูงที่สุดคือไอโซเลท NP312 ที่ค่า 3.20±0.12 และแบคทีเรียที่สามารถสร้างไบโอฟิลม์มีจำนวน 7 ไอโซเลท ได้แก่ NP107, NP109, NP112, NP303, NP305, NP309 และ NP312 และเมื่อนำแบคทีเรียที่เป็น PGPB มาทดสอบลักษณะการเป็น MHB โดยสังเกตจากความสามารถในการกระตุ้นการงอกของสปอร์ราอาร์บัสคูลาร์ไมคอร์ไรซา พบว่าภายในเวลา 7 วัน มีเพียงแบคทีเรียไอโซเลท NP204 และ NP312 ที่สามารถกระตุ้นการงอกสปอร์ราอาร์บัสคูลาร์ไมคอร์ไรซาที่มาจากแปลงไร่อ้อยได้ทั้ง 3 แปลง และให้เปอร์เซ็นต์การงอกสูงที่สุด โดยที่ไอโซเลท NP204 เป็นแบคทีเรียแกรมบวกและ NP312 เป็นแบคทีเรียแกรมลบ จากผลการศึกษานี้จึงสามารถคัดเลือกแบคทีเรียที่ช่วยส่งเสริมความสัมพันธ์แบบไมคอร์ไรซาในดินไร่อ้อยได้ 2 ไอโซเลท นั่นคือ NP204 และ NP312 ซึ่งเหมาะต่อการนำไปพัฒนาเป็นหัวเชื้อชีวภาพทางการเกษตรต่อไป
Synthesis of CdS-Fe₃O₄ magnetic nanoparticle for organic catalysis
Authors:   , Poottafai Krittin
Published: February 2025

This research focuses on developing CdS quantum dots (CdS QDs) with superparamagnetic property to be used as a heterogeneous photocatalyst in thioacid-mediated amide formation and exploring the most suitable means to synthesize CdS magnetic quantum dots (CdS MQDs) with high photocatalytic activity. CdS QDs were synthesized using hydrothermal method and various CdS MQDs were obtained, but only two types of CdS MQDs were well characterized and tested, namely CdS-Fe₃O₄ MQDs and CdS-SiO₂/Fe₃O₄ MQDs. These two types of MQDs were synthesized by growing CdS QDs on the surface of the preformed magnetic nanoparticles using hydrothermal method. TEM was used to study the morphology of CdS QDs and CdS-Fe₃O₄ MQDs, and the results showed that CdS-Fe₃O₄ MQDs formed a nanonetwork structure instead of the expected core-shell structures. UV/vis spectroscopy and fluorescence spectroscopy were used to study their optical properties. CdS-Fe₃O₄ MQDs showed low fluorescence intensity when excited with 440 nm light; on the other hand, CdS-SiO₂/Fe₃O₄ MQDs still retain high fluorescence, almost identical to bare CdS QDs. When used as a photocatalyst in the reaction between Potassium thioacetate and p-anisidine, CdS-Fe₃O₄ and CdS QDs cannot be compared together due to the difference in catalyst amount. However, CdS-SiO₂/Fe₃O₄ MQDs gave higher quantity of product compared to the bare CdS QDs, 70% and 24% respectively, when present in the reaction in low quantity (0.07 wt%). The results showed that with some more experiments, these methods could be used to synthesize CdS magnetic quantum dots with photocatalytic property.
การทำนายสมบัติเรจิโอและเสตอริโอซิเลกทิฟของปฏิกิริยาดีลส์-อัลเดอร์ไซโคลแอดดิชันของแอลฟาเบต้าเอสเทอร์ชนิดไม่อิ่มตัวด้วยทฤษฎีฟรอนเทียร์โมเลกุลาร์ออร์บิทัล
Authors:   , ตุลานนท์ ธีรเจต
Published: February 2025

ปฏิกิริยาดีลส์-อัลเดอร์ (Diels-Alder reaction) เป็นปฏิกิริยาที่มีสมบัติเรจิโอซิเลกทิฟ (regioselective) สูงและให้ผลิตภัณฑ์ที่มีความจำเพาะทางโครงสร้าง ผลิตภัณฑ์ที่เกิดขึ้นจากปฏิกิริยาจะมีโครงสร้างหลักเพียงโครงสร้างเดียว หลักการคำนวณทางเคมีคอมพิวเตอร์สามารถใช้ทำนายโครงสร้างหลักที่เกิดจากปฏิกิริยาได้ ซึ่งในงานวิจัยนี้จะทำนายทั้งสมบัติเรจิโอซิเลกทิฟ และสมบัติสเตอริโอซิเลกทิฟ (stereoselective) ของปฏิกิริยาดีลส์-อัลเดอร์ระหว่าง α, β unsaturated methyl esters กับ diene โดยใช้ทฤษฎีฟรอนเทียร์โมเลคิวลาร์ออร์บิทัล (Frontier Molecular Orbital; FMO) และสมการของ Klopman-Salem โปรแกรมไฮเปอร์เคม (HyperChem) ใช้ในการสร้างแบบจำลองโมเลกุล การหาค่าเหมาะที่สุดทางโครงสร้าง (geometry optimization) และคำนวณพลังงานด้วยระเบียบวิธี semi-empirical AM1 จากผลการคำนวณพบว่าค่าพลังงานอันตรกิริยา (interaction energy) ที่คำนวณจากผลรวมของพลังงานทางออร์บิทัล (orbital interaction) พลังงานทางไฟฟ้าสถิต (electrostatic interaction) และพลังงานความเกะกะ (steric interaction) สามารถทำนายผลิตภัณฑ์ได้อย่างแม่นยำ โดยแรงกระทำทางไฟฟ้าสถิตกำหนดสมบัติเรจิโอซิเลกทิฟ ในขณะที่ความเกะกะกำหนดสมบัติสเตอริโอซิเลกทิฟ
สารผลิตภัณฑ์ธรรมชาติกลุ่มฟีนอลิกที่มีฤทธิ์ยับยั้งการสร้างเม็ดสี
Authors:   , จรรยารติพงศ์ อิสรีย์
Published: February 2025

ปัจจุบันทั่วโลกกำลังเผชิญกับภาวะโลกร้อน ความร้อนจากแสงแดดกระตุ้นให้ร่างกายผลิต เม็ดสีเม ลานินมากขึ้น เป็นเหตุให้ผิวหมองคล้ำ มีรอยเหี่ยวย่นบนผิวหนัง เกิดปัญหาฝ้าและกระ อีกทั้งอาจก่อให้เกิด มะเร็งผิวหนังได้ งานวิจัยนี้จึงได้นำผักแขยง (Limnophila aromatica (Lam.) Merr.) ซึ่งเป็นผักพื้นบ้านที่ สามารถพบได้ในทุกภาคของประเทศไทย และมีสารประกอบหลักเป็นสารกลุ่มฟีนอลิก มาสกัดแยกเพื่อ ทดสอบฤทธิ์ในการยับยั้งการสร้างเม็ดสีเมลานิน ทำให้ได้สารบริสุทธิ์สองชนิดได้แก่ 5-demethyl tangeretin และ xanthomicrol พิสูจน์ทราบโครงสร้างจากวิธีทางสเปคโตสโคปี ได้แก่ เทคนิคนิวเคลียร์แมกเนติกเร โซแนนซ์สเปกโทรสโกปี (NMR) และ เทคนิคอินฟราเรดสเปคโตรสโกปี (IR) และได้ส่วนสกัดหยาบย่อยจำนวน 50 ส่วน จากการนำสารที่สกัดได้ทั้งหมดไปทดสอบฤทธิ์ในการยับยั้งเอนไซม์ไทโรซิเนสบน TLC และบน 96- well plates โดยใช้ L-tyrosine และ L-DOPA เป็นสับสเตรท และ Kojic acid เป็นสารควบคุมเพื่อหาค่า IC₅₀ พบว่าส่วนสกัดหยาบย่อยที่ D4.5 ให้ผลการยับยั้งที่ดีที่สุด โดยมีค่า IC₅₀ 9.66 และ 11.25 μg/mL ที่ใช้ L-tyrosine และ L-DOPA เป็นสับสเตรทตามลำดับ และจากการทดสอบความเป็นพิษต่อเซลล์โดยใช้ MTT assay พบว่าส่วนสกัดหยาบย่อยที่ D4.5 ไม่เป็นพิษต่อเซลล์ที่ความเข้มข้น 50 และ 100 μg/mL จึงสามารถ นำไปสกัดต่อเพื่อใช้เป็นยาหรือเครื่องสำอางที่ออกฤทธิ์ในการยับยั้งเม็ดสีเมลานินได้
ผลของการเคลือบผิวด้วยไคโทซานต่อคุณภาพและอายุการเก็บรักษาของฝักถั่วแขก (Phaseolus vulgaris)
Authors:   , ตันติเตชา วรรณภา
Published: February 2025

การศึกษาผลของการเคลือบผิวด้วยไคโทซานต่อคุณภาพและอายุการเก็บรักษาของฝักถั่วแขก (Phaseolus vulgaris) หลังการเก็บเกี่ยว โดยใช้ไคโทซานที่ความเข้มข้น 0, 0.25, 0.5 และ 1% ใน สารละลายกรดแอซิติก 0.5% จากนั้นนำไปเก็บรักษาที่อุณหภูมิ 25 และ 10 องศาเซลเซียส เป็นเวลา 10 และ 20 วัน ตามลำดับ จากผลการศึกษา พบว่าการเก็บรักษาที่อุณหภูมิ 25 องศาเซลเซียส การใช้ไคโท ซาน 0.25% เคลือบฝักถั่วแขกทำให้ฝักถั่วแขกมีลักษณะภายนอกที่ปรากฏดีที่สุดและยังช่วยในการรักษา น้ำหนักสดของฝักไว้ได้มากที่สุด คือ มีการลดลงของน้ำหนักสดในวันที่ 5 และ 10 ของการเก็บรักษาเพียง ร้อยละ 12.28 และ 28.75 ตามลำดับ อย่างไรก็ตาม ไม่พบความแตกต่างทางสถิติของปริมาณวิตามินซี ค่าการรั่วไหลของสารอิเล็กโทรไลต์ ปริมาณคลอโรฟิลล์ และฤทธิ์ต้านออกซิเดชัน นอกจากนี้การเก็บรักษา ที่อุณหภูมิ 10 องศาเซลเซียส พบว่าทั้งลักษณะภายนอก การเปลี่ยนแปลงน้ำหนักสด การรั่วไหลของสาร อิเล็กโทรไลต์ ปริมาณคลอโรฟิลล์ ปริมาณวิตามินซี และฤทธิ์ต้านออกซิเดชันนั้นไม่มีความแตกต่างทาง สถิติระหว่างชุดทดลอง การใช้ไคโทซานในการเคลือบผิวฝักถั่วแขกที่เก็บรักษาที่อุณหภูมิ 10 องศา เซลเซียสจึงไม่สามารถช่วยคงคุณภาพและยืดอายุหลังการเก็บเกี่ยวของฝักถั่วแขกได้ โดยการเคลือบผิว ด้วยไคโทซานความเข้มข้น 1% นั้นมีการลอกของไคโทซานที่เคลือบไว้และที่ความเข้มข้นนี้ยังมีการสูญเสีย น้ำหนักสดที่มากที่สุด ทั้งนี้ ความเข้มข้นของไคโทซานที่ใช้อาจเป็นความเข้มข้นที่สูงเกินไปสำหรับการ เคลือบผิวฝักถั่วแขก